Маштабнае даследаванне было праведзена прадстаўнікамі цэнтру прыродаахоўнай навукі RSPB і апублікаванае ў часопісе Journal of Animal Ecology. Колькасць гняздуючых пар і паказчыкі размнажэння віду адсочваліся на 33 калоніях у 1992 - 2015 гады. Гэта прыкладна траціна ад усіх вядомых для краіны гняздуючых караткахвостых паморнікаў, усе калоніі якіх знаходзяцца ў Шатландыі. У 1992 годзе ў гэтых калоніях гнездавалі 1061 пара, а ў 2015 іх засталося толькі 200! Падобнае змяншэнне адбываецца ва ўсіх гнездавых калоніях віду, і цяпер у Шатландыі, па ацэнках навукоўцаў, засталося не больш за 550 пар.